A 12 csapatot három ágra osztják, minden ágon 4 csapat szerepel. Mindegyik ág két, egymérkőzéses elődöntőből és egy egymérkőzéses döntőből áll. Az elődöntőket 2022. március 24-én és 25-én, a döntőket március 28-án és 29-én játsszák. A három ág döntőjének győztese kijut a világbajnokságra. Az elődöntőkön az első forduló hat legjobb második helyezettje a pályaválasztó, a döntők pályaválasztóit sorsolják.